Засецце

Засе́цце (трансліт.: Zasieccie, руск.: Засетье) — вёска ў Дзятлаўскім раёне Гродзенскай вобласці. Уваходзіць у склад Дзятлаўскага сельсавета. Геаграфія Знаходзіцца за 3 км на поўнач ад Дзятлава, на аўтадарозе М11 Слонім — Ліда. Непадалёк ад вёскі ў Дзятлаўку ўпадае злева рэчка Патыльты, а крыху ніжэй па цячэнні з правага боку — Карачоўка. Невялікі лес паміж гэтай вёскай і Дзятлавам завецца Відугіры. Аснову планіроўкі складае вуліца, выцягнутая амаль на 3 км, якая некалькі разоў мяняе свой напрамак. Пасярэдзіне яе перасякае шаша, дзе размешчаны грамадскія будынкі. На паўднёва-ўсходняй ускраіне — сад. Жылая забудова сядзібнага тыпу, двухбаковая, пераважна драўляная. Назва Назва Засецце звязаная з мясцовым літоўскім ząsė, ząsis "гусь", ад літоўскага žąsis "гусь". Пераход ž > z у мясцовай аўтахтоннай літоўскай гаворцы адбыўся пад уплывам яцвяжскага моўнага субстрату. Той жа пераход у назвах Зецела (цяперашняе "Дзятлава"), Зэльва. Гісторыя У 1624 годзе згадваецца ў складзе Дзятлаўскай (Здзенцельскай) воласці ва ўласнасці Сапегаў. У канцы XIX ст. у Зецельскай воласці Слонімскага павета Расійскай імперыі. Мовазнаўцы адзначалі, што тут існаваў балцкамоўны анклаў, была пашырана зецельская гаворка. З 1921 года ў складзе Польшчы. Паводле А. Хамінскага, станам на 1927—1933 гады ў вёсцы доля літоўскамоўнага насельніцтва складала 10-25 %. З 1939 года ў БССР. У 1940—1972 гадах цэнтр Засецкага сельсавета. У 1960 годзе пад час паездкі мовазнаўца А. Відугірыса добра ведалі літоўскую мову 15 жыхароў. У 1975 годзе ў часе экспедыцыі Т. Суднік таксама былі адзначаны носьбіты зецельскай гаворкі ў Засецці, але больш познія пацвярджэнні адсутнічаюць. Насельніцтва Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Спасылкі На Вікісховішчы пакуль няма медыяфайлаў па тэме, але Вы можаце загрузіць іх